Վլադիմիր Կորոտկևիչ

**Վլադիմիր Սեմյոնովիչ Կորոտկևիչ** (, ), բելառուս խորհրդային գրող, բանաստեղծ, դրամատուրգ, սցենարիստ և հրապարակախոս, բելառուսական գրականության դասական, 20-րդ դարի բելառուսական գրականության ամենավառ կերպարներից մեկը։ Առաջին բելառուս գրողն է, որ դիմել է պատմական դետեկտիվի ժանրին։

Վլադիմիր Կորոտկևիչի ստեղծագործությունն առանձնանում է ռոմանտիկական ուղղվածությամբ, գեղարվեստական բարձր մշակույթով, հայրենասիրական պաթոսով ու հումանիստական հնչեղությամբ։ Նա զգալիորեն հարստացրել է բելառուսական գրականությունը թեմատիկ ու ժանրային տեսանկյուններից, լրացրել է այն ինտելեկտուալ ու փիլիսոփայական բովանդակությամբ։ Առավել հայտնի են Կորոտկևիչի «Ստախ թագավորի վայրի որսը», «Հնամյա լեգենդ» (), «Հասկեր քո մանգաղի տակ» վիպակները, «Քրիստոսն իջել է Գրոդնոյում», «Սև ամրոց Օլշանսկի» վեպերը, «Հողը սպիտակ թևերի ներքո» էսսեն։

## Ճանաչում
1957 թվականին Վլադիմիր Կորոտկևիչը դարձել է Բելառուսի գրողների միության անդամ։

### Պարգևներ
* Ժողովուրդների բարեկամության շքանշան (1980),
* Բելառուսի գրողների միության Իվան Մելեժի անվան մրցանակ (1983) – «Չի կարելի մոռանալ» վեպի համար,
* Բելառուսական ԽՍՀ Յակուբ Կոլասի անվան մրցանակ (1984 – *հետմահու*) – «Սև ամրոց Օլշանսկի» վեպի համար։

## Հիշատակ
### Գրադարաններ
* Վիտեբսկ – Վ. Կորոտկևիչի անվան № 14 գրադարան-մասնաճյուղ,
* Նովոպոլոցկ – Վ. Կորոտկևիչի անվան № 6 գրադարան-մասնաճյուղ,
* Օրշա – Վ. Կորոտկևիչի անվան մանկական գրադարան,
* Տալլին (Էստոնիա) – Վ. Կորոտկևիչի անվան հանրային գրադարան։

### Թանգարան
* Օրշայում բացվել է Վլադիմիր Կորոտկևիչի թանգարան (Լենինի փողոց, 26) 2002 թվականին։ Այն կազմված է երկու սրահից, որոնցից մեկը նվիրված է գրողի կենսագրությանը, մյուսը՝ ստեղծագործությանը։ Թանգարանում ցուցադրվում է Օրշայի Տիեզերագնացների փողոցում գտնվող տան ներսը՝ գրողի կահույքով ու սեփականությամբ։ Վերստեղծվել է նաև Կորոտկևիչի՝ Միսնկում գտնվող տան գրասենյակի մի հատվածը։

### Հուշարձաններ
* Վիտեբսկում տեղադրվել է Վլադիմիր Կորոտկևիչի հուշարձանը 1994 թվականին (քանդակագործ՝ Ի. Կազակ, ճարտարապետ՝ Վ. Ռիբակով),
* Կիևում (Բելառուսի դեսպանատան մոտ) Վլադիմիր Կորոտկևիչի հուշարձանը բացվել է 2011 թվականի հոկտեմբերի 20-ին։ Այն ստեղծվել է բելառուս քանդակագործներ Կոնստանտին Սելիխանովի ու Օլեգ Վարվաշենյայի և ճարտարապետ Ալեքսանդր Կորբուտի կողմից,
* Օրշայում տեղադրված հուշարձանը, որի հեղինակն է բելառուս քանդակագործ Ի. Գոլուբևը, հանդիսավորությամբ բացվել է Օրշայի 925-ամյակի տոնակատարության օրերին՝ 1992 թվականի հունիսի 27-ին։ 1939 թվականին Վլադիմիր Կորոտկևիչի ընտանիքը տեղափոխվել է Դնեպրի ափին կառուցված իր տունը, որը պատերազմի ժամանակ տունն այրվել է։ Հուշարձանը նախապես տեղադրվել է հենց այդ տան տեղում, սակայն հետագայում տեղափոխվել է Օրշայի կենտրոնական քաղաքային այգի։

### Փողոցներ
Վլադիմիր Կորոտկևիչի անունով կոչվել են փողոցներ Մինսկում, Վիտեբսկում, Օրշայում, Գրոդնոյում և Ռոգաչյովում։

## Նշումներ

## Ծանոթագրություններ

## Литература
* *Верабей А. Л.* Абуджаная памяць: нарыс жыцця i творчасцi Уладзiмiра Караткевiча. — Мн., 1997. — 256 с.
* *Верабей А. Л.* Жывая повязь часоў. — Мн., 1985.
* 
* 
* 
* 
* 
*
* 
* *Мальдзіс А.* Жыцце і ўзнясенне Уладзіміра Караткевіча: партрэт пісьменніка і чалавека. — Мн., 1990. — 230 с.
* 
* *Марціновіч Д.* «Донжуанскі спіс» Караткевіча: Літаратуразнаўчыя даследаванні і артыкулы. — Мн.: Чатыры чвэрці, 2012. — 114 с. (Мінскае гарадское аддзяленне Саюза пісьменнікаў Беларусі. Серыя «Мінскія маладыя галасы»). — ISBN 978-985-7026-43-2
* *Марціновіч Д.* Жанчыны ў жыцці Уладзіміра Караткевіча. — Мн.: Чатыры чвэрці, 2014. — 178 с.: іл.; [2] л. укл. — ISBN 978-985-7058-53-2
* *Русецкі А.* Уладзімір Караткевіч: праз гісторыю ў сучаснасць. — Мн., 2000. − 300 с.
* *Уладзімір Караткевіч.* Быў. Ёсць. Буду! : успаміны, інтэрв’ю, эсэ / уклад. Г. В. Шаблінскай. — Мн., 2005. — 518 с. — (Жыццё знакамітых людзей Беларусі).
* Уладзімір Караткевіч: вядомы і невядомы / Уклад.: *А. Верабей, М. Мінзер, С. Панізнік.* — Мн.: Літаратура і мастацтва, 2010.
* *Штэйнер І.* Свет шчодры. Свет мяне паўторыць…: паэзія У. Караткевіча і класічныя традыцыі. — Мн., 2008. — 120 с.
* *Шынкарэнка В.* Пад ветразем дабра і прыгажосці. — Мн., 1995.
* *Яршоў І.* Зямля Караткевіча / І. Яршоў, В. Сіднякова. — Орша, 1997. — 238 с.
* 
* 

## Արտաքին հղումներ
* Да 80-годдзя з дня нараджэння | Архивы Беларуси
* Уладзімір Караткевіч: асоба і творчасць  // Белорусский научно-исследовательский центр электронной документации
* Karatkevich.ru 

Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Բելառուս բանաստեղծներ
Կատեգորիա:Բելառուս գրողներ
Կատեգորիա:Բելառուս դրամատուրգներ
Կատեգորիա:Բելառուս հրապարակախոսներ
Կատեգորիա:Բելառուս սցենարիստներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Խորհրդային թարգմանիչներ
Կատեգորիա:Կիևի համալսարանի շրջանավարտներ